täna sõin ma ameerika kõrvitsapirukat. no ma ei tea. kõrvitsa maitset tal küll ei olnud. magus oli, orants ja kaneelimaitsega. pold viga. üks ameeriklasest tuttav kutsus mind oma tänuandmisõhtusöögile, väga kena temast. kohtusin uute nägudega, ajasime naljajuttu ja sõime ennast pungi. kuna mu tuttav ei saanud kusagilt kalkunit (see siin nimelt jõuluroog), siis küpsetas ta kana. pirakas kana oli. jõulumuusika mängis ka, aga väga  vaikselt. mu tuttav elab imelises korteris, no nii kena ja ilus ja maitsekas… mu hing ja silm puhkasid seal. kui koju tulin, asusin kohe kraamima oma askeetlikku uberikku, panin lõhnaküünla põlema ja puha. no nii väga inspireeris mind see kodu tal. jah ja ma pean ostma ilusaid plakateid seintele, midagi pariisi kohvikute ja 1920ndate hõngulist. kindlasti. siis mulle äkki isegi meeldib mu toas ja ma ei vihasta ennast siniseks sellepärast, et aberdeenis kõik kohvikud kell 18 kinni pannakse. pärast tööpäeva pole  mujal istuda kui pubis. pubid on täis jalgpallifänne ja õluhaisu. ma tahan kohvikuatmosfääri! püüan paaniliselt leida mõnusat internetikohvikut, kus võiks oma läpakaga maha istuda. pole veel leidnud. starbucksil on mingi nõme diil, ma pole viitsinud isegi täpsemalt uurida.